আবুল হোসেন সবুজ, মাধবপুর থেকে ॥ মাধবপুরে যৌন হয়রানি করায় দুই বখাটেকে আটক করে পুলিশে সোপর্দ করেছে স্কুল ছাত্রীরা। আটককৃতরা হচ্ছে-পশ্চিম মাধবপুর গ্রামের অলি মিয়ার পুত্র কামরুজ্জামান (২২) ও পূর্ব মাধবপুর গ্রামের জারু মিয়ার ছেলে ইমন মিয়া (১৯)। গতকাল রোববার সকালে প্রেমদাময়ী বালিকা উচ্চ বিদ্যালয়ের কয়েকজন ছাত্রীকে বিদ্যালয়ের প্রধান ফটকের সামনে কামরুজ্জামান ও ইমন মিয়া যৌন হয়রানি করে। এ সময় স্কুল ছাত্রীরা একত্রিত হয়ে ওই দুই বখাটেকে আটক করে। পরে তাদেরকে থানা পুলিশে সোপর্দ করা হয়। এ ব্যাপারে বিদ্যালয়ের প্রধান শিক্ষক মোঃ মুছা মিয়া জানান, ওই দুই বখাটের বিরুদ্ধে আইনগত ব্যবস্থা নেওয়ার জন্য থানায় লিখিত অভিযোগ দেওয়া হয়েছে।